[{"text_idx": "#000001", "text": "\u201cAasta muusikaettevo\u0303tja\u201d on muusikaettevo\u0303tluse auhindadel eriti auva\u0308a\u0308rne nominatsioon, mille eelduseks on silmapaistev panus Eesti muusikaettevo\u0303tluse arendamisse ja edendamisse. 3. aprillil toimuval Eesti Muusikaettevo\u0303tluse Auhinnad galal on tugeva aplausi va\u0308lja teeninud ilmselgelt ko\u0303ik nominendid \u2013 Monster Musicu eestvedaja Tanel Samm, Trad.Attack!i ja Treski ku\u0308u\u0308niga tegelev Jalmar Vabarna ning mitmete artistide manager ja 311.ee algataja Toomas Olljum."}, {"text_idx": "#000003", "text": "Ko\u0303igepealt, puhtalt loetlemise ku\u0308simus \u2013 millel on su fookus olnud viimastel aastatel ja seda muidugi just muusikaettevo\u0303tluse osas?"}, {"text_idx": "#000004", "text": "Tanel: Minu fookus on olnud Monster Musicu ehitamisel ja\u0308tkusuutlikuks ettevo\u0303tteks, kus oleks hea to\u0308o\u0308tada, kellega oleks hea to\u0308o\u0308tada ja kes oleks selle korraldatavate u\u0308rituste ku\u0308lastajatele hea vo\u0303o\u0303rustaja."}, {"text_idx": "#000006", "text": "Toomas: Viimastel aastatel on mu fookus olnud ikka peamiselt artistidel, kellega ma koosto\u0308o\u0308d teen. U\u0308ks suurimaid ja po\u0303nevamaid ettevo\u0303tmisi oli kindlasti Draakonite Saku Suurhalli kontsert, mille viisime edukalt ellu koosto\u0308o\u0308s Live Nationi suurepa\u0308rase tiimiga. Samuti on olnud ta\u0308helepanu no\u0308 \"artistilt fa\u0308nnile\" kontseptsioonil.\nTanel Samm. Fotol elukaaslasega Retrobest Festivalil.Foto: Ju\u0308ri Kartul\nKonkreetne nominatsioon ja aasta \u2013 mis on need olulisemad ja a\u0308gedaimad asjad, mille eelmine aasta ette vo\u0303tsid? Milline neist just isiklikult ko\u0303ige olulisem oli?"}, {"text_idx": "#000007", "text": "Tanel: Kindel on see, et ma ei mo\u0303o\u0303da tulemusi sisimas nende majandusliku edukuse ja\u0308rgi. Edu on u\u0308lioluline, aga mitte ainult. Olen o\u0303nnelik asjade u\u0308le, mis produktsiooni alaselt vo\u0303i missioonitunde osas ha\u0308sti va\u0308lja tulevad. Asjad, mis on ma\u0308rk arengust. Eelmine aasta o\u0303nnestus ehk see, et suutsime re-bra\u0308ndida edukalt Pu\u0308haja\u0308rve jaanitule ja u\u0308ritus na\u0308itab hoolimata u\u0308heteistku\u0308mnest toimumisaastast arengut. Samuti oli oluline Masha ja Karu ja\u0308a\u0308show korraldus, mis o\u0303petas meile palju nii turunduslikult kui ka kogupere meelelahutusest u\u0308ldisemalt. Kumbki nimetatud projektidest ei olnud aasta edukaimatest. Ha\u0308sti la\u0308ks Haapsalu Itaalia Muusika Festivali bra\u0308ndi kinnistamine (Al Bano kontsert to\u0303i Piiskopilinnusesse viimaste aastate rahvarekordi), Retrobest Festival kinnistas end teisel toimumisaastal (va\u0308ga vihmase ilmaga) tugeva stiilipeona, mis on ka selle festivali toimumise ko\u0303ige olulisem po\u0303hjus \u2013 esmalt stiil ja alles siis artistid."}, {"text_idx": "#000008", "text": "Toomas Olljum: \"Ma pigem arvan, et muusika on u\u0308ks ko\u0303ige paremaid ettevo\u0303tlusvaldkondi. Meie vo\u0303imaluseks ja ka eesma\u0308rgiks on luua emotsioone ning ilusaid tundeid.\"Jalmar: Ko\u0303ige olulisemad olid kindlasti ansambli Trad.Attack! kaks suvist plaadiesitluskontserti. Olulisemad ilmselt sellepa\u0308rast, et vo\u0303tsime need ikka u\u0308sna suurelt ette ja seeto\u0303ttu oli risk ka suur ning see seab prioriteedid iseenesest paika. Aga kuna meil oli va\u0308ga hea meeskond, siis tulime lahingust kultuuritandril vo\u0303idukalt va\u0308lja, tulemuseks publikus Tallinnas 3000 inimest ja Setomaal 4000 inimest. Jah, te lugesite o\u0303igesti, et Setomaal oli rohkem rahvast! Finantsiline kasum marginaalne, kuid emotsionaalne ning sotsiaalne kasum mo\u0303o\u0303tmatu!"}, {"text_idx": "#000009", "text": "Igal juhul oli a\u0308ge ja oluline ka Treski Ku\u0308u\u0308ni esimese ta\u0308ispika hooaja korraldamine. Kusjuures, tegelikult toimus esimene kontsert seal juba 2015. aasta suve lo\u0303pus ning 2016. aasta suvel toimus tervelt neli kontserti. Siiski veel tol ajal toimusid need sel ajal, kui mina Trad.Attack!iga va\u0308lismaal ei olnud ehk siis na\u0308dala alguses vo\u0303i keskel ja va\u0308ga harva. Aga eelmisest aastast vo\u0303tsin vastu otsuse, et olgugi, et see on no\u0308 minu koht, siis ei ta\u0308henda see seda, et ma pean iga kord kohal olema. Eks see ku\u0308u\u0308n ju ikka kontsertide toimumise jaoks renoveeritud sai ja mis seal ikka oodata, ha\u0308sti ette valmistades saab ju ta\u0308napa\u0308eval ka kaugemalt kaasa aidata ja asjad toimima panna. Ta\u0308nan siinkohal kogu Treski Ku\u0308u\u0308ni meeskonda, eesotsas projektijuhi Kermoga."}, {"text_idx": "#000010", "text": "Toomas: Miljardite debu\u0308u\u0308talbum \"Kunagi la\u0308a\u0308nes\" oli ja on mulle oluline. Olen ba\u0308ndiga naljatlenud, et see peaks olema nagu Eesti Entsu\u0308klopeedia \u2013 iga kodu riiulil. Marten on va\u0308ga kaunilt ning poeetiliselt olulised teemad laulutekstidesse sulandanud. Eelmisel aastal algasid mul ka ko\u0303nelused u\u0308he partnerluse osas, mille u\u0308sna pea va\u0308lja ho\u0303ikame.\nJalmar Vabarna. Trad.Attack!iga laval.Foto: Jelena Rudi\nMuusikato\u0308o\u0308stusel on muidugi vo\u0303imas glamuuriaura, aga kas ma eksin, kui u\u0308tlen, et erinevaid ettevo\u0303tlusvaldkondi silmas pidades, ei ole muusika kindlasti see lihtsaim valik ettevo\u0303tluseks, eriti veel Eestis?"}, {"text_idx": "#000011", "text": "Tanel: Ma to\u0303esti ei usu valgete tennistega u\u0308ritusekorraldajaid, kes tituleerivad end peakorraldajateks vo\u0303i meelelahutusa\u0308rimeesteks. Mina hindan va\u0308ga talenti ja va\u0308a\u0308rtustan inimesi nende tegude ja\u0308rgi. Hindan neid, kes opereerivad mitte minimaalse vo\u0303i maksimaalsega, vaid neid, kes suudavad optimaalselt toimetades teha maksimaalse soorituse. Ma armastan to\u0308o\u0308d teha. Ei pea paljuks aidata \u2013 paigaldada piirdeaedu vo\u0303i koristada pa\u0308rast u\u0308ritust. Vahel pean end siiski distsiplineerima, sest mingist hetkest ei mo\u0303ju see \"peakorraldaja\" kontekstis usutavana, vaid vo\u0303ib paista korraldamatusena. Aga to\u0308o\u0308d teha ma armastan. Eriti sellel erialal."}, {"text_idx": "#000012", "text": "Jalmar Vabarna: \"Eks ko\u0303ik muusikud on ilmselt va\u0308hemalt korra oma elus kasutanud lauset \"ma teen muusikat oma lo\u0303buks\". Ja kuni esimese plaadini ta u\u0308ldiselt nii ongi. Edasi on see ko\u0303ik juba ettevo\u0303tlus.\"Jalmar: Ei, sa ei eksi. Aga ilmselt see laieneb ka teistele ettevo\u0303tlusvaldkondadele. Veel ku\u0308mme ja enam aastaid tagasi, kui turul oli ruumi ja va\u0308hem konkurentsi, oli kindlasti antud valdkonnas veidi lihtsam la\u0308bi lu\u0308u\u0308a. Aga samas mulle tundub, et praegu on ja\u0308llegi po\u0303nevam \u2013 olgugi, et konkurents on tihe, avab internet ja sotsiaalmeedia meile vo\u0303imaluse haarata kinni kogu maakerast ning kui nu\u0308u\u0308d o\u0303nnestub see kood lahti muukida, siis ei osta sinu muusikat ja muud mitte ainult eestlased ja venelased, vaid terve maailm. Oluline on head sisu toota ja seda ha\u0308sti presenteerida."}, {"text_idx": "#000013", "text": "Toomas: Ma pigem arvan, et muusika on u\u0308ks ko\u0303ige paremaid ettevo\u0303tlusvaldkondi. Meie vo\u0303imaluseks ja ka eesma\u0308rgiks on luua emotsioone ning ilusaid tundeid \u2013 kas siis la\u0308bi salvestiste, videokunsti vo\u0303i kontsertelamuste. Ettevo\u0303tjana olen ma ise alati pu\u0308rginud selle poole, et pu\u0308u\u0308da teha midagi uut ja huvitavat vo\u0303i siis alustada diskussioone ning arutelusid. Ettevo\u0303tlus ei olegi lihtne, aga kui me endale hea pinnase ette valmistame, siis vo\u0303ib oodata ka suuremaid tulemusi.\nToomas Olljum. Vo\u0303tmas vastu \"Aasta manageri\" auinda, EMEA gala 2015.\nKui eelmist mo\u0303tet edasi mo\u0303elda \u2013 mis on Eestis eriti hea ja mis vo\u0303iks oluliselt parem olla?"}, {"text_idx": "#000014", "text": "Tanel: Hea on see, et turg pole veel va\u0308lja arenenud ja imede juhtumine on siin vo\u0303imalik. Liiga tihti o\u0303nnestuvad u\u0308ritused ka ainult ta\u0308nu ilusale ilmale, so\u0303ltumata kontseptsioonist, kuidas see oli turundatud vo\u0303i millise ku\u0308lastajakogemuse pakkus. See muidugi ei taga ja\u0308tkusuutlikkust pikas perspektiivis. Siiski vo\u0303ime igal suvel na\u0308ha sellised u\u0308hekordseid o\u0303nnestumisi \u2013 inimesed ta\u0308iesti x elualadelt, kes on teeninud mujal oma algkapitali ja tahavad ka korraldada, sest suure kontserdi korraldamine paistab seksikas olevat... Hea selle pimeda juhuse (hea ilma) juures on, et vo\u0303imaluse saavad ka to\u0303esti andekad noored \u2013 need, kellel la\u0308hebki ilmaga ha\u0308sti ja oskavad kogemusega ka midagi hiljem peale hakata."}, {"text_idx": "#000015", "text": "Jalmar: Eriti hea on see, et meie muusikaettevo\u0303tlusvaldkonnas on u\u0308ha enam kogenud spetsialiste. Oluliselt parem vo\u0303iks olla eesti rahva toetus a\u0308gedatele eesti ba\u0308ndidele. Ainult rohkem rahvast ja ko\u0303rgem pilet vo\u0303imaldab ba\u0308ndidel pakkuda ko\u0303rgemat kvaliteeti ja elamust."}, {"text_idx": "#000016", "text": "Toomas: Meil on tahe tegutseda ja a\u0308gedad inimesed. Kui ra\u0308a\u0308kida sellest, mis vo\u0303iks parem olla, siis minu arvates vo\u0303iksid artistid enda karja\u0308a\u0308ri rohkem mo\u0303testada. Na\u0308iteks Trad.Attack! on edukas, kuna neil on ambitsioon, eesma\u0308rgid ja tegevusplaan. See ei ta\u0308henda, et ko\u0303ik peaks toimuma Excelis, aga visiooni on vaja. Ko\u0303ige selle juures ei tohi aga unustada seda, et muusika peab tulema su\u0308damest ning olema mo\u0303eldud jo\u0303udmaks teise inimese su\u0308damesse. Silma vaadates.\nIgal juhul on vast oluliseks taustaks kirg muusika vastu iseenesest (kolmest nominendist u\u0308hel kuulsusrikas DJ-ajalugu, kaks ba\u0308ndidega seotud). Tahaks kahte momenti kirja saada \u2013 esiteks, mis oli selleks su\u0308ndmuseks, mil otsustasid, et tahad just muusikaga to\u0303sisemalt seotud olla ning teiseks, mil otsustasid, et sellel peaks olema ettevo\u0303tluse mo\u0303o\u0303de?"}, {"text_idx": "#000018", "text": "Ettevo\u0303tlikkuse mo\u0303o\u0303de tuleb to\u0308o\u0308le ku\u0308lge, kui oled piisavalt vastutustundlik ja arukas sulle ka\u0308tte sattunud vahenditega. Ettevo\u0303tja oled, kui va\u0308a\u0308rtustad ko\u0303iki (ja ma pean silmas to\u0303esti ko\u0303iki), kes konkreetse projekti o\u0303nnestumise nimel oma panuse annavad. Tasud kokkulepitud tasud. Ja loomulikult peab ettevo\u0303tja talenti ka olema. Igau\u0308ks tunneb oma ettevo\u0303tlikkuse pisiku a\u0308ra (kui see peaks neis peituma)."}, {"text_idx": "#000019", "text": "Jalmar: See klikk, et mina ja muusika vo\u0303iksime to\u0303sisemalt kurameerima hakata, ka\u0308is a\u0308ra u\u0308hel suveo\u0303htul pa\u0308rast Zetode proovi. Aasta siis oli 2005, olin just autojuhi load saanud. Meie juhendaja ulatas mulle parklas enne a\u0308raminekut ko\u0303rvetatud Hoven Droveni plaadi ja ma panin selle autos ma\u0308ngima ja ja\u0308in sinna parklasse veel pikaks ajaks, sest ei uskunud oma ko\u0303rvu. See oli elumuutev hetk. Muide, kuna sel aastal teen mina festivali Seto Folk programmi, siis vo\u0303ite kolm korda arvata, kelle sinna peaesinejaks kutsusin. Justnimelt, sellesama Rootsi folkrock-legendi. Juhtumisi on elu no\u0303nda kulgenud, et la\u0308inud aastast on meil Trad.Attack!iga sama agent, kes Hoven Drovenil."}, {"text_idx": "#000020", "text": "Ettevo\u0303tluse mo\u0303o\u0303de. Eks ko\u0303ik muusikud on ilmselt va\u0308hemalt korra oma elus kasutanud lauset \"ma teen muusikat oma lo\u0303buks\". Ja kuni esimese plaadini ta u\u0308ldiselt nii ongi. Edasi on see ko\u0303ik juba ettevo\u0303tlus, sest kui sa juba miskit investeerima pead, siis ootad ju ka seda, et see midagi tagasi tooks. Nii ta la\u0308ks..."}, {"text_idx": "#000021", "text": "Toomas: Mul on see soov olnud sees ilmselt juba lapsepo\u0303lvest saati, kui plaadifirma loomist endale ette kujutasin. Vo\u0303isin olla siis a\u0308kki 12 vo\u0303i nii. Aga konkreetse mo\u0303o\u0303tme sai see 2007. aasta su\u0308gisel kui ansambli Dahling albumi va\u0308lja andsin."}]